gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
નશો હરિનામનો - (લાઇફ કા ફન્ડા)
You need an iframes capable browser to view this content.
સંત કબીરદાસજી વણકરનું કામ કરતા હતા.
(લાઇફ કા ફન્ડા - હેતા ભૂષણ)
સાળ પર કપડું વણતા જાય અને પ્રભુનામ લેતા જાય. સમાજને સંદેશ આપતા કંઈક જ્ઞાન આપતા દોહા રચતા જાય.
કબીરજી પાસે રોજ કોઈ ને કોઈ જિજ્ઞાસુ પોતાના મનના પ્રશ્નો લઈને આવે અને કબીરદાસજી તેને તર્કપૂર્ણ રીતે દૃષ્ટાંત આપી સમજાવે અને સાચો માર્ગ બતાવે છે અને
કબીરજી હંમેશાં પોતાની પાસે આવનારને વ્યસનથી દૂર રહેવાનો સંદેશ ખાસ આપે.
એક વાર તીર્થયાત્રા પર નીકળેલા સાધુઓ કાશી પહોંચ્યા અને ખાસ કબીરજીને મળવા ગયા. કબીરજી કપડું વણી રહ્યા હતા અને હરિનામમાં મસ્ત હતા. બધા સાધુઓ આવ્યા. કબીરજીને નમસ્કાર કર્યા અને કબીરજીએ કાપડ વણતાં-વણતાં જ બિરાજવા કહ્યું.
કબીરજીની આજુબાજુ બેસી તેમની સાથે નિરાંતે વાતો કરવાની સાધુઓની ઇચ્છા હતી. આસન પર બેસી સાધુઓએ ચિલમ સળગાવી અને તમાકુ ફૂંકવા લાગ્યા.
કબીરજીએ તરત પૂછ્યું, ‘આ તમાકુના નશીલા ધુમાડાથી તમને શું ફાયદો થાય  છે? આ ચિલમ શું કામ ફૂંકો છો?’
મુખ્ય સાધુએ જવાબ આપ્યો, ‘થોડી ક્ષણો માટે મસ્ત નશો છવાય છે અને મસ્તીમાં ખોવાઈ જવાય છે.’
બીજા સાધુએ પૂછ્યું, ‘કબીરજી, તમે ચલમ નથી પીતા?’
કબીરજીએ કહ્યું, ‘તમે બધા માન્યવર સાધુઓ છો, પણ મારી દૃષ્ટિમાં પાગલ છો. આ ચલમ તમે નથી ફૂંકી રહ્યા, ચલમ તમને ફૂંકી રહી છે. તમારા શરીરને અંદરથી સળગાવી રહી છે. સાચી મસ્તી, સાચો નશો તમાકુનો નથી. એ તો નુકસાનકારક છે, જીવલેણ છે અને થોડી ક્ષણો જ ટકે છે. મારી પાસે એવો નશો છે જે જીવનભર મસ્તી આપે છે.’
સાધુએ પૂછ્યું, ‘એવો કયો નશો આપ કરો છો?’
કબીરજીએ કહ્યું, ‘હું તો દિનરાત હરિનામનો નશો કરું છું. જો સાચી મસ્તીનો અનુભવ કરવો હોય તો રામનામનો નશો કરીને જુઓ. તમાકુનો નશો તો વિષ સમાન છે. મન-મગજને અને શરીરને વિકૃત કરે છે, જ્યારે હરિનામનો નશો તો
તન-મનને પવિત્ર કરે છે.’
આટલું બોલી કબીરજી ફરી હરિનામના ખોવાઈ ગયા. તેમના શબ્દોની જાદુઈ અસર થઈ. બધા સાધુઓએ ચલમ ફેંકી દીધી.
નશો ન કરવાનું નક્કી કર્યું. હરિનામની ધૂન બોલાવી.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.